**I/1 - IZJAVA O DAVANJU SUGLASNOSTI**

 **ZA OBRADU OSOBNIH PODATAKA**

 Prihvaćanjem Izjave smatra se da slobodno i izričito dajete svoju privolu za prikupljanje i obradu osobnih podataka ustupljenih Splitsko-dalmatinskoj županiji, kao njihovom korisniku, radi sudjelovanja u javnom pozivu za iskazivanje interesa sukladno Programu sufinanciranja troškova javnog prijevoza vlakom redovnih studenata s prebivalištem na području Splitsko-dalmatinske županije („Službeni glasnik Splitsko-dalmatinske županije“ broj: 149/22 (dalje u tekstu: Javni poziv).

 Izjavu niste dužni prihvatiti odnosno niste dužni unositi osobne podatke u obrasce propisane od strane Splitsko-dalmatinske županije, ali u tom slučaju Vaša prijava na Javni poziv neće moći biti razmatrana i bit će isključena iz natječajnog postupka.

 Možete se u svako doba usprotiviti obradi osobnih podataka te opozvati danu privolu, ali u tom slučaju prijava će biti isključena iz natječajnog postupka odnosno smatrati će se da je opozivanje ove privole ujedno i vaš zahtjev za raskid Ugovora o sufinanciranju ukoliko je isti na snazi.

 Ovom Izjavom Korisnik daje suglasnost i privolu za prikupljanje i obradu njegovih osobnih podataka te objavu na mrežnim stranicama i u Službenom glasniku Splitsko-dalmatinske županije, a sve u svrhu prijave na javni poziv i ostvarenja prava na bespovratna sredstava potpore, radi kojeg se podaci prikupljaju, kao i za prosljeđivanje istih nadležnim tjelima sukladno zakonu.

 Splitsko-dalmatinska županija će s osobnim podacima postupati sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka - General Data Protection Regulation GDPR) i Zakonu o provedbi Opće uredbe o zaštiti podataka („Narodne novine“, broj 42/2018) uz primjenu odgovarajućih tehničkih i sigurnosnih mjera, zaštite osobnih podataka od neovlaštenog pristupa, zlouporabe, otkrivanja gubitka ili uništenja.

 Splitsko-dalmatinska županija štiti privatnost prijavitelja, čuva povjerljivost osobnih podataka te omogućava pristup i priopćavanje osobnih podataka samo onim svojim zaposlenicima kojima su podatci potrebni radi provedbe natječajnog postupka, a trećim osobama (nadležnim državnim institucijama/tijelima) samo u slučajevima koji su izričito propisani zakonom.

 Ustupanjem osobnih podataka i potpisivanjem Izjave potvrđujete da ste Izjavu pročitali i razumjeli te dopuštate Splitsko-dalmatinskoj županiji obradu i korištenje osobnih podataka u svrhu provedbe Javnog poziva.

**Ovu izjavu, dajem za podnositelja: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, a za potrebe davanja suglasnosti za prikupljanje i obradu osobnih podataka radi sudjelovanja u natječajnom postupku u okviru Javnog poziva i ne može se koristiti u druge svrhe.**

U \_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_2022. godine

 (Mjesto) (Datum)

 **ZA PODNOSITELJA**

 **(*velikim tiskanim slovima* ime i prezime, potpis)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_